"Здравей, атоме! Приятно ми е, аз съм водород.
Как се чувстваш преди скока?"
"Здравей, аз съм антиводород, твоят антиатом
и честно казано, ми е все едно.
Позитронът и антипротонът ми се неутрализират, точно като твоите електрон и протон, нали?"
"О, да! Изглеждаш точно като мен, но и някак различен."
"Ей, внимавай! Ако много се сближим, ще се превърнем в искрица енергия.
Бих искал да остана цял."
"О, извинявай!"
"Нищо. Просто си мислех,
че е някак странно
да си бъбрим така преди скока ни над CERN."
"Защо?"
"Ами, като начало, откъде знаем, че и двамата ще паднем?"
"Разбира се, че ще паднем. Заради гравитацията –
силата на привличане между физическите обекти.
Знам дори колко бързо ще падаме.
Галилео показа в онзи опит от кулата,
че всички падащи обекти се ускоряват еднакво, независимо от масата."
"Това се отнася за по-големите обекти.
За малките частици като нас е различно.
Масата ни е толкова нищожна, че гравитационната сила за нас е много слаба
и ако частиците са заредени като моя антипротон или твоя протон,
става невъзможно да я забележим
в сравнение с много по-силната електромагнитна сила, която им въздейства."
"Но това е само за заредените частици. Ние и двамата сме неутрални.
Зарядите ни се неутрализират, така че електромагнитната сила е слаба
и гравитацията трябва да е забележима.
Знам, че моята е била измерена."
"Защото ти си навсякъде, а аз съм малко труден за откриване."
"И защо е така, впрочем?
Не трябва ли да има равни количества
материя и антиматерия, създадени при Големия Взрив?"
"Да, но тогава всички тези частици
щяха да се унищожат взаимно и да се превърнат в енергия, нали?
А Вселената очевидно е пълна с материя.
Никой не знае защо има повече материя и по-малко антиматерия,
ето защо учените толкова искат да ме изучават."
"И къде, впрочем, те откриват?"
"Всъщност, създадоха ме в лабораторията долу.
Трябваше им ускорител, за да създадат антипротона ми - толкова е тежък,
точно колкото твоя протон.
По-лесно получих позитрона си.
Той е много по-лек, като твоя електрон, а има материали,
които го излъчват при естественото си разлагане.
После просто събраха двата заедно и така се получих аз.
Но едва напоследък
стана възможно да ме запазят
достатъчно дълго, за да проучат свойствата ми."
"А сега те изпратиха на този скок с мен. Хей, чакай малко!"
"Точно така. Пресъздаваме експеримента на Галилей,
но с материя и антиматерия, вместо с два материални обекта."
"И какво ще се случи?
Ще падаш нагоре или какво?"
"Има само един начин да разберем!"